《大官供宿膳分韵送友人中书掾》
元代·刘崧

紫閤趋朝夕，彤庭直禁时。内官调玉馔，中使奉珍奇。

绛节传宣近，雕盘馈食迟。星河联绣户，云月上芝楣。

夜入华灯转，春随刻漏移。露晞应待旦，献纳好陈诗。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。